Mariano Rajoy

Mariano Rajoy Brey (født 27. mars 1955 i Santiago de Compostela) er en spansk politiker som representerer det konservative Partido Popular. Han var Spanias regjeringsjef fra 2011 til 2018. Etter valget 20. desember 2015 ledet Rajoy et forretningsministerium. Et nytt parlamentsvalg ble avholdt i juni 2016. I oktober 2016 valgte Spanias parlament Rajoy som leder for en mindretallsregjering. Den nye regjeringen ble presentert 3. november 2016. Rajoy gikk av som regjeringssjef 1. juni 2018 etter at deputertkongressen vedtok mistillit mot ham.

 Liv og virke 
 Bakgrunn 
Mariano Rajoy Brey var eldst av de fire barna til jurist og provinsialrettspresident (Audencia Provincial) i provinsene León og Pontevedra, Mariano Rajoy Sobredo,«Mariano Rajoy Sobredo, Padre de Mariano Rajoy Brey», La Opinión A Coruña 31. mai 2009, arkivert fra originalen.«Rajoy en familia: "De mi padre heredé el sentido de la justicia y del esfuerzo”», La Gaceta, 27. november 2011, arkivert fra originalen. og hans hustru Olga Brey (Lopez) i Santiago de Compostela).La Nueva España (ohne Datum): En la tierra de su infanciaGeneall.net (Span.): Mariano Rajoy SobredoGeneall.net (Span.): Mariano Rajoy Brey

Rajoy er barnebarn av jussprofessor og medforfatter av  autonomistatuttet for Galicia fra 1936, Enrique Rajoy Leloup (1882–1966).Geneall.net (Span.): Enrique Rajoy Leloup

Faren yrke førte til hyppig endring av bosted, blant annet til Piedrahíta (Ávila), Santiago de Compostela, Piedrahita, Carballino (Orense), Oviedo (Asturia) og til slutt León.

Rajoy er utdannet ved Universidad de Santiago de Compostela.

Politiker
Han engasjerte seg først politisk i sin hjemregion Galicia, hvor han ble folkevalgt i lokal- og regionalpolitikken. I 1981 ble han medlem i Alianza Popular – som senere utviklet seg til Partido Popular – og ble samme år valgt til Galicias regionforsamling. Rajoy ble i 1984 visepresident i Galicias xunta, eller regionregjering.

Fra 1996 til 2004 var han minister med forskjellige ansvarsområder i statsminister José María Aznars regjering. Han var minister for offentlig forvaltning (1996–1999), minister for utdanning og kultur (1999–2000), innenriksminister (2001–2002) og presidentskapsminister (2000–2001 og 2002–2003). Fra 2000 til 2003 var han også visestatsminister. 

Han har vært partileder for det konservative partiet Partido Popular siden 2004.«Profile: Spain's Mariano Rajoy», BBC News, 21. november 2011.«Mariano Rajoy Brey» , Centre d’Informació i Documentació Internacionals a Barcelona.  

Han ble utpekt til å etterfølge Aznar og ledet valgkampen for Partido Popular i 2004, men måtte i etterkant av terrorangrepet i Madrid i mars samme år se partiet slått av Partido Socialista Obrero Español under ledelse av José Luis Rodríguez Zapatero. Rajoy ble opposisjonsleder og ledet partiet til framgang i valget i 2008, likevel uten å vinne regjeringsmakten. I valget i 2011 var Rajoy igjen statsministerkandidat og denne gang lyktes partiet i å vinne flertall i Spanias nasjonalforsamling.«Spain election victor Rajoy warns 'no miracles'», BBC News, 21. november 2011. Rajoy ble innsatt som statsminister den 21. desember 2011.«Conservative Mariano Rajoy sworn in as Spain’s new prime minister, prepares to name Cabinet», Washington Post, 21. desember 2011.

Etter valget i 2015 har Rajoys regjering vært et forretningsministerium. I oktober 2016 valgte imidlertid Spanias parlament Rajoy som ny regjeringssjef. Rajoys regjering ble valgt med grunnlag i et mindretall i parlamentet. Den nye regjeringen ble presentert 3. november 2016. 

Rajoys regjering satt til 1. juni 2018, da deputertkongressen vedtok et mistillitsforslag mot ham med 180 mot 169 stemmer. Mistillitsforslaget hadde sitt utspring i at medlemmer av Partido Popular ble dømt i en korrupsjonssak.

 Referanser 

 Eksterne lenker 




Kategori:Spanske statsministre
Kategori:Personer fra Santiago de Compostela